**Cynghreiriaid Lles Canopi**

**Ffurflen Mynegi Diddordeb**

*Diolch am eich diddordeb mewn dod yn Gynghreiriad Lles Canopi*

**Dyma ragor o wybodaeth am y rôl:**

Fel Cynghreiriad Lles Canopi, byddech yn:

* Cysylltu ag unigolion a atgyfeiriwyd i chi o Canopi
* Rhoi cymorth cyfrinachol i unigolion sy'n cael anawsterau yn ymwneud â'u lles a'u hiechyd meddwl
* Rhoi gwybod i Dîm Desg Gymorth Canopi (neu ffonio 999 y tu allan i oriau arferol) os oes gennych unrhyw bryderon am y cleient rydych yn ei gefnogi
* Mynychu hyfforddiant
* Cyfrannu at drafodaethau achos yn ystod diwrnodau goruchwylio a hyfforddi
* Cynnal cyfrinachedd
* Rhoi gwybod i dîm Canopi os bydd yr adegau pan fyddwch ar gael neu'ch amgylchiadau personol yn newid

Bydd tîm Canopi yn darparu sesiynau sefydlu llawn, hyfforddiant a chymorth parhaus i helpu Cynghreiriaid Lles yn eu rôl.

**Rydym yn chwilio am Gynghreiriaid Lles sy’n:**

* Meddu ar brofiad blaenorol neu bresennol o ymarfer proffesiynol ym maes gofal cymdeithasol a/neu ofal iechyd
* Meddu ar wybodaeth am y sector iechyd a/neu ofal cymdeithasol
* Gallu defnyddio dull gweithredu llawn empathi ar yr un pryd â chynnal ffiniau proffesiynol
* Gallu dadansoddi sefyllfaoedd cymhleth yn gyflym – gan ganolbwyntio ar y manylion a'r 'darlun mwy'
* Meddu ar ddull adeiladol, meddylgar a grymusol o ddatrys problemau
* Meddu ar sgiliau cyfathrebu, rheoli amser a threfnu da
* Gallu cynnal cyfrinachedd ac yn ymwybodol o egwyddorion datgelu Caldicott

**Dyma ragor o wybodaeth am yr hyn rydym yn gofyn amdano:**

Rydym yn sylweddoli bod pobl yn gwirfoddoli eu hamser i fod yn Gynghreiriaid Lles ac rydym yn ddiolchgar am yr amser y mae pobl yn ei gynnig. Mae Canopi yn ymdrechu i fod yn hyblyg, gan eich galluogi i drefnu eich amser gyda ni o amgylch eich ymrwymiadau eraill. Y cyfan a ofynnwn yw eich bod yn ymrwymo i gyflawni’r rôl mewn ffordd gynaliadwy. Byddwn yn adolygu sut mae pethau'n mynd bob chwe mis a bydd hyn yn cynnig adegau rheolaidd pan ellir ailedrych ar yr ymrwymiad hwn.

Cysylltwch â ni i drafod os oes gennych ddiddordeb, hyd yn oed os nad ydych yn siŵr a yw'r amser y gallwch ei gynnig yn 'ddigon'!

**Y camau nesaf**

Os oes gennych ddiddordeb, llenwch y ffurflen 'Mynegi Diddordeb' trwy

* Llenwi’r wybodaeth isod a'i hanfon trwy e-bost at canopi@cardiff.ac.uk
* Gofyn am gopi caled o'r ffurflen hon i'w llenwi trwy anfon neges e-bost at canopi@cardiff.ac.uk

Bydd y wybodaeth a rannwch yn cael ei storio'n ddiogel yn unol â pholisi diogelu data Prifysgol Caerdydd (<https://www.cardiff.ac.uk/public-information/policies-and-procedures/data-protection>).

Bydd y wybodaeth a rennir yn cael ei hadolygu gan dîm rheoli Canopi, a fydd yn cysylltu â chi i drafod y camau nesaf. Byddwn yn ceisio cysylltu o fewn mis. Os oes gennych unrhyw gwestiynau yn y cyfamser, anfonwch neges e-bost at: canopi@cardiff.ac.uk.

***Llenwch yr holl wybodaeth isod a'i hanfon trwy neges e-boat at*** canopi@cardiff.ac.uk

1. Enw Llawn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Rhywedd, rwy’n ystyried fy hun yn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Cyfeiriad e-bost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Rhif ffôn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Nodwch deitl eich swydd \_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Mewn brawddeg neu ddwy, disgrifiwch eich gwaith. Ym mha sector ydych chi'n gweithio? Pwy

ydych chi'n ei gefnogi yn eich gwaith? Ydych chi'n rheoli staff eraill?

1. Rhowch ganiatâd i ni storio eich gwybodaeth at ddibenion gweinyddol drwy gynnwys y llinell ganlynol neu debyg yn eich ymateb, *"Rwy'n cydsynio i Canopi storio fy ngwybodaeth at ddibenion gweinyddol"*

*Diolch am roi o'ch amser i gwblhau'r eitemau hyn.*

Byddwn yn cysylltu â chi’n fuan i drafod y camau nesaf. Os oes gennych unrhyw gwestiynau yn y cyfamser, cysylltwch â ni: canopi@cardiff.ac.uk